Diari Oficial de la Generalitat Valenciana


Sumari del DOGV 8186, del 07-12-2017 (2017/10258)

Informe ambiental i territorial estratègic del Pla de reforma interior Hotel Los Arcos, situat en l'avinguda de Filipines, número 10.
-------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/10007


Data del document
:   06-11-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informe ambiental i territorial estratègic del Pla de reforma interior Hotel Los Arcos, situat en l'avinguda de Filipines, número 10. [2017/10342]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 4712/2017, de data 6 de novembre de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior Hotel Los Arcos, siti en avinguda Filipines, núm. 11. L'informe ambiental i territorial estratègic està inserit en la pàgina web www.benidorm.org  
  
A iniciativa de la mercantil Ramón Román e Hijos, SL, amb CIF núm. L71520772, s'ha presentat en data 4 d'octubre de 2017 (REGING-8936), a fi d'iniciar el procediment d'avaluació ambiental i territorial estratègica, el pla de reforma interior per a la substitució de l'Hotel Los Arcos, siti en avinguda de Filipines, número 11, i l'elevació de la categoria de la instal·lació a 4 estrelles superior, ampliant la grandària de les habitacions fins a un màxim de 12,50 metres útils per habitació, passant de 55 habitacions de l'actual a 75 habitacions en el de nova planta, i un increment aproximat d'aprofitament de 1.050  m²u, en aplicació de la 2a actualització de la modificació núm. 01 Incentivació hotelera (maig 2016) del PGMO 1990 (BOP 170, 05.09.2017), possibilitant una operació de renovació urbana, ampliant la grandària de les habitacions i espais comuns, previ reequilibri dotacional conforme estableix l'article 63.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP).  
Vistos els informes de la tècnica superior en assumptes jurídics municipal i l'informe emés per l'arquitecte municipal, i ponent de la comissió d'avaluació ambiental i territorial estratègica de plans i programes, de data 30 d'octubre de 2017, esta alcaldia resol:  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica Pla de reforma interior (PRI) per a l'aplicació de la 2a actualització de la modificació puntual del Pla general núm. 01 Incentivació hotelera (maig 2016), del PGMO 1990, en l'Hotel Los Arcos, siti en l'avinguda Filipines, núm. 11 de Benidorm, per no tindre efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon. Durant la tramitació urbanística del pla de reforma interior s'hauran de tindre en compte les condicions següents:  
1. Durant la tramitació del PRI haurà d'incorporar-se a la seua documentació integrant un estudi d'integració paisatgística en què es justifique que l'aprovació del PRI no tindrà efectes negatius sobre el paisatge circumdant, i si és el cas, es definisquen les mesures preventives i/o correctores necessàries per a això, tot això d'acord amb el que s'ha indicat en l'apartat A.3.3. Documentació tècnica necessària de la modificació puntual del Pla general núm. 01 Incentivació hotelera (actualització maig 2016) i en l'article 40 de la LOTUP.  
2. Durant la tramitació del PRI s'estudiarà per l'Àrea d'Enginyeria de l'Ajuntament de Benidorm, les possibles millores en la xarxa de pluvials de l'àrea en què es localitza l'Hotel Los Arcos, que minoren la incidència del risc d'inundació en la zona, definint-se per a això una àrea d'actuació coherent per a, si és el cas, establir en el corresponent conveni urbanístic una clàusula que arreplegue l'obligació de l'execució a costa de la parcel·la hotelera de les dites millores. Respecte a l'adequació de la futura edificació, aquesta haurà de complir amb el que s'ha indicat en l'annex 1, apartat A) de la normativa urbanística del PATRICOVA.  
3. Durant l'execució de les obres corresponents, s'hauran d'aplicar mesures preventives i protectores de cara a minimitzar els impactes produïts per les emissions de pols i partícules a l'atmosfera, en la línia de les indicades en l'apartat 4 del present informe. Les dites mesures hauran de ser incorporades a la documentació de caràcter normatiu de l'instrument de planejament.  
Tercer. De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Quart. De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
Cinqué. Notificar aquesta resolució als interessats que apareguen en l'expedient ambiental d'aquesta actuació, incloent aquesta resolució en la documentació de planejament urbanístic.  
Sisé. De conformitat amb el que preveu l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.»  
  
Benidorm, 6 de novembre de 2017.- L'alcaldessa en funcions: Ana Pellicer Pérez.